**Upravni odjel za komunalni sustav,**

**prostorno uređenje i zaštitu okoliša**

**Grada Novigrada – Cittanova**

**GRADSKO VIJEĆE**

**GRADA NOVIGRADA - CITTANOVA**

**TEMA: ODLUKA O PRIVREMENOJ ZABRANI IZVOĐENJA RADOVA**

* **prijedlog**

KLASA: 363-07/24-01/04

URBROJ: 2163-5-02-24-1

Novigrad, 2024. godine

Pripremila: Ana Karlović, dipl.iur.

Na temelju članka 132. Zakona o gradnji (“Narodne novine” RH, br. 153/13, 20/17, 39/19, 125/19) i članka 39. i 101. Statuta Grada Novigrada-Cittanova, (Službene novine Grada Novigrada, broj 5/09, 3/13, 2/14, 2/17, 1/18, 2/18, 2/20, 1/21 i 6/21) Gradsko vijeće Grada Novigrada-Cittanova na sjednici održanoj dana \_\_\_\_\_\_\_\_.godine, donijelo je

**ODLUKU**

**O PRIVREMENOJ ZABRANI IZVOĐENJA RADOVA**

**Članak 1.**

Ovom Odlukom privremeno se zabranjuje izvođenje zemljanih radova i grubih radova na konstrukciji građevine (u daljnjem tekstu: građevinski radovi) na području Grada Novigrada-Cittanova odnosno određuju se zone zabrane, vrste radova, razdoblje zabrane i vrijeme u kojem se privremeno ograničava i zabranjuje izvođenje građevinskih radova te provođenje nadzora.

**Članak 2.**

Zone se određuju na slijedeći način:

A ZONA: starogradska jezgra Grada Novigrada-Cittanova, zabranjuje se izvođenje svih radova;

B ZONA: područje Grada Novigrada-Cittanova izvan starogradske jezgre, zabranjuje se izvođenje građevinskih radova;

C ZONA: Radna zona Sveti Vidal, Radna zona Sveti Vidal 2 i Radna zona Stancija Vinjeri nema zabrane izvođenja radova.

Svi radovi koji nisu privremeno zabranjeni ovom Odlukom mogu se izvoditi radnim danom od ponedjeljka do petka u vremenu od 09,00 do 17,00 sati, osim subotom, nedjeljom i praznikom.

Radovi koji su od javnog interesa, zaštite života i zdravlja te hitne sanacije objekata mogu se izvoditi i u vremenu privremene zabrane radova.

**Članak 3.**

Pod građevinskim radovima u smislu ove Odluke smatraju se građevinski radovi koji se obavljaju uz pomoć radnih strojeva, kompresora, kamiona, građevinskih miješalica, bušilica, udarnih čekića i sličnih naprava kojima se proizvodi buka i prašina u okolišu.

**Članak 4.**

Privremeno se zabranjuje izvođenje građevinskih radova u razdoblju od 15. lipnja do 15. rujna 2025. godine.

**Članak 5.**

Nadzor nad provedbom ove Odluke provode komunalni redari Grada Novigrada-Cittanova sukladno odredbama Zakona o građevinskoj inspekciji (Narodne novine RH, broj 153/13, 115/18) i Zakona o gradnji (“Narodne novine” RH, br. 153/13, 20/17, 39/19, 125/19).

**Članak 6.**

Novčana kazna za investitora, odnosno vlasnika građevine koji izvodi građevinske radove tijekom razdoblja privremene zabrane iz članka 3. ove Odluke, određena je Naputkom o novčanim kaznama koje izriču komunalni redari u provedbi Zakona o građevinskoj inspekciji (Narodne novine RH, br. 23/18) koji je donijelo Ministarstvo graditeljstva i prostornog uređenja.

**Članak 7.**

Ova Odluka objaviti će se u „Službenim novinama Grada Novigrada-Cittanova“, a stupa na snagu 8 dana od dana donošenja.

KLASA: 363-07/24-01/04

URBROJ:2163-5-02-24-1

Novigrad,

**GRAD NOVIGRAD-CITTANOVA**

**GRADSKO VIJEĆE GRADA NOVIGRADA-CITTANOVA**

**PREDSJEDNICA GRADSKO VIJEĆA GRADA NOVIGRADA-CITTANOVA**

Dijana Lipovac Matić

**OBRAZLOŽENJE**

**I PRAVNA OSNOVA ZA DONOŠENJE ODLUKE**

Zakonski okvir za provedbu savjetovanja sa zainteresiranom javnošću u Republici Hrvatskoj određen je Zakonom o pravu na pristup informacijama (NN br. 25/2013), Kodeksom savjetovanja sa zainteresiranom javnošću u postupcima donošenja zakona, drugih propisa i akata (NN br. 140/2009) te Izmjenama i dopunama Zakona o pravu na pristup informacijama (NN br. 85/15 i 69/22). Savjetovanje se provodi u trajanju od 30 dana.

Zakon o gradnji (“Narodne novine” RH, br. 153/13, 20/17, 39/19, 125/19) omogućuje predstavničkom tijelu jedinice lokalne samouprave donošenje odluke o privremenoj zabrani izvođenja radova i to zemljanih radova i radova na izgradnji konstrukcije građevine.

**II OSNOVNA PITANJA KOJA SE UREĐUJU OVIM AKTOM**

Ovom odlukom određuju se zone, vrste privremeno zabranjenih radova, razdoblje privremene zabrane i vrijeme u kojem se privremeno ograničava i zabranjuje izvođenje građevinskih radova te provođenje nadzora.

Pod građevinskim radovima u smislu ove Odluke smatraju se građevinski radovi koji se obavljaju uz pomoć radnih strojeva, kompresora, kamiona, građevinskih miješalica, bušilica, udarnih čekića i sličnih naprava kojima se proizvodi buka i prašina u okolišu.

Nadzor na odlukom provoditi će komunalno redarstvo Grada Novigrada-Cittanova.

**III UTJECAJ NA PRORAČUN**

Za provedbu ove Odluke nije potrebno planirati financijska sredstva u Proračunu Grada Novigrada-Cittanova za 2025. godinu

Priredila:

Ana Karlović, dipl.iur.